laion/Wikipedia-Exotic huggingface dataset:
লালগলা চুটকি

লালগলা চুটকি (ইংরেজি: red-breasted flycatcher), (বৈজ্ঞানিক নাম: Ficedula parva) হচ্ছে মুসিকাপিডি পরিবারের একটি পাখির প্রজাতি। তাইগা চুটকির সাথে পাখিটির দেহের কিছু মিল আছে। এদের মাথা বাদামি, লেজের উপরিভাগ বাদামি, ঠোঁটের বেস বিবর্ণ হয়ে থাকে। Ficedula parva BirdLife International (২০১৩)। "Ficedula parva"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে লালগলা চুটকি সংক্রান্ত মিডিয়া রয়েছে।
রংধনু ঘাসফড়িং

রংধনু ঘাসফড়িং (ইংরেজি: Rainbow Grasshopper, Painted Grasshopper, or the Barber Pole Grasshopper) (বৈজ্ঞানিক নাম: Dactylotum bicolor), হচ্ছে Dactylotum গণের একমাত্র জানা প্রজাতি। এটি প্রেইরি অঞ্চলের ছোট ঘাসে পাওয়া যায়। যেসব অঞ্চলে পাওয়া যায় সেগুলো হচ্ছে মার্কিন যুক্তরাষ্ট্রের পশ্চিমের বিশাল সমভূমি এবং কানাডার দক্ষিণে, অ্যারিজোনার দক্ষিণে, নয়া মেক্সিকো, উত্তর মেক্সিকো এবং টেক্সাসে। এটিকে দর্শনীয় পোশাকের জন্য "সুন্দর ঘাসফড়িং" হিসেবে বিবেচনা করা হয়। Thiret, Beth (৯ সেপ্টেম্বর ২০১০)। "Ugh: What to do about Grasshoppers"। The Recorder। Berthoud, Colorado। ২৮ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০১০। .
মেডেনস হোটেল

মেডেনস হোটেল দিল্লিতে অবস্থিত একটি হোটেল যাকে ওবেরয় মেডেনস হোটেল নামেও জানা যাই এবং গোড়ায় যাকে মেডেনস মেট্রোপলিটন হোটেল বলা হত সেই হোটেল টি দিল্লির সিভিল লাইনস অঞ্চলে অবস্থিত একটি ঐতিহ্য সম্পন্ন হোটেল| ১৯০৩ সালে খোলা এই হোটেল টি দিল্লিতে প্রথম দিকে খোলা আধুনিক হোটেল গুলোর মধ্যে একটি এবং এটি সেই জায়গায় তৈরী করা হযেছে যেখানে সব ইউরোপীয় শৈলী হোটেল গুলো অবস্থিত এবং যেখানে ব্রিটিশ রাজের কর্মকর্তারা এসে থাকতেন| মূল হোটেল টি ১৮৯৪ সাল থেকে যৌথভাবে দুই ইংরেজ, মেডেন ভাই দের দ্বারা পরিচালিত হত এবং ১৯০২ সাল থেকে তার বর্তমান অবস্থানের মধ্যে থেকে জে| মেডেন এটার পরিচালনা করত| বিংশ শতাব্দীর প্রথম দিকে এই হোটেলটিকে দিল্লির সেরা হোটেল হিসেবে বিবেচনা করা হত| ১৯০৩ সালে যখন লর্ড কার্জন দ্বারা অভিষেক দরবার অনুষ্ঠিত হয় যেটা এডওয়ার্ড সপ্তম এর ভারতের সম্রাট হিসাবে রাজ্যাভিষেক হওয়ার আনন্দে ছিল তখন কার সময়ে এই মেট্রোপলিটন হোটেল দিল্লির সব থেকে দামী হোটেল ছিল থাকার জন্য| আজ এই হোটেল ওবেরয় হোটেলস ও রিসর্টস চেন এর একটি অংশ| এই হোটেল এ খাবার জন্য তিনটে জায়গার ব্যবস্থা আছে যার নাম হল যথারুপে- দি কার্জন রুম দি গার্ডেন টেরেস দি কাভালরী বার এর মধ্যে কার্জন রুমের দেওয়ালে ৭০ টারও বেশি অনন্য এবং বিস্ময়কর ছবি দিয়ে সাজানো হযেছে| এখানে ইউরোপীয় এবং ভারতীয় খাবার পরিবেশন করা হয়| দি গার্ডেন টেরেস এ একটি তদর্থক কফি শপ আছে যার মধ্যে একটি সুন্দর উঠোন ও আছে| এখানে বায়ুমণ্ডল খুব আনন্দদায়ক যেটা বই পড়া এবং কথোপকথন জন্য আদর্শ জায়গা| দি কাভালরী বার হল ১৯ শতকের গোড়ার দিকের একটি বার যেখানে আদেশ অনুযায়ী পানীয় সরবরাহ করা হয়| এই হোটেল এ থাকার জন্য নিম্নলিখিত চার ধরনের ঘরের ব্যবস্থা আছে – হেরিটেজ রুম প্রিমিয়ার রুম ডিলাক্স সুইট লাক্সারি সুইট এখানে গেস্টরা তাদের স্বার্থ এবং চাহিদা অনুযায়ী চয়ন করতে পারেন| হেরিটেজ রুম, হেরিটেজ উইং এর প্রথম তলায় অবস্থিত. এই কোষের শিল্প, ১৯ শতকের কারুকার্য মনে করিয়ে দেয়| প্রিমিয়ার রুম টি হল একটি নতুন আপডেটেড ঘর কিন্তু এর ভিতরটা পুরানো আমলের ঝলক এ ভর্তি| ডিলাক্স সুইট হল একটি নতুন আপডেটেড সুইট যার বৈশিষ্ট্য গুলোকে উন্নত এবং আপগ্রেড করা হয়েছে| এর মধ্যে প্রাচীন কালের ঝলক এর সাথে সাথে নতুন বৈশিষ্ট্য ও অন্তর্ভুক্ত করা হয়েছে| লাক্সারি সুইট হল এই হোটেলের সর্ব শ্রেষ্ঠ থাকার কোষ যার মধ্যে কিং সাইজ বেড, বড় টিভি এবং বড় বৈঠকখানার সাথে আরও অনেক ভালো ভালো সুবিধা প্রদান করা হযেছে| হোটেলের সমস্ত কক্ষ কেন্দ্রীয়ভাবে শীতাতপ নিয়ন্ত্রিত এবং ব্যক্তিগত রুমে তাপমাত্রা পরিবর্তন, ইত্যাদির ব্যবস্থাপনা আছে যেমন মিনি বার, ২৪-ঘণ্টা স্যাটেলাইট চ্যানেল, বেতার ইন্টারনেট, সরাসরি ডায়াল টেলিফোন এবং আরও অনেক| উপহার হিসাবে গেস্ট দের কিছু সামগ্রী দেওয়া হয় যেমন মিনারেল ওয়াটার বোতল কুকিজ বা ফলের ঝুড়ি এবং সুইমিং পুল ব্যবহারে ডিসকাউন্ট, ইত্যাদি| এই হোটেল এ সেমিনার এবং সম্মেলন ইত্যাদির জন্য উন্নত প্রযুক্তিগত ব্যবস্থা দিয়ে সজ্জিত রুম আছে| এই কোষগুলিতে অডিও মতামত প্রেরণের জন্য অর্থ প্রদান করা হয় এবং সহায়তার জন্য সবসময় কর্মীরা উপস্থিত থাকে| "লজদ ইন দি হার্ট অফ নিউ দিল্লি"। Hindustan Times। আগস্ট ৩০, ২০১১। জানুয়ারি ২৫, ২০১৫ তারিখে মূল থেকে আর্কাইভ করা। সংগ্রহের তারিখ জানুয়ারি ২৯, ২০১৫।  "আদার গ্রুপ হোটেল"। ওবেরয় হোটেলস ও রিসর্টস।  "ডাইনিং"। মেদেন্স হোটেল।  "হোটেলের বৈশিষ্ট"। Cleartrip.com।  "একোমোডেসন"। মেদেন্স হোটেল। [স্থায়ীভাবে অকার্যকর সংযোগ] "মিটিং"। মেদেন্স হোটেল।  লাডলো কাসেল, দিল্লি দিল্লিতে হোটেলের তালিকা মেদেন্স হোটেল এর অফিসিয়াল ওয়েবসাইট
ম্যাক্সিমিলিয়েন দ্য রোবসপিয়ের

ম্যাক্সিমিলিয়েন দ্য রোবসপিয়ের (ফরাসি: Maximilien François Marie Isidore de Robespierre) (৬ মে ১৭৫৮ – ২৮ জুলাই ১৭৯৪) ছিলেন ফরাসি বিপ্লবের নেতা, জঁ-জাক রুসোর অনুরাগী, জ্যাকোবিন টেররের নেতা। তিনি শত্রু ছিলেন পোপ আর ক্যাথলিক চার্চের, কিন্তু 'অভিজাতদের নাস্তিকতা' তার চোখে সন্দেহজনক ছিল, তাই তিনি বিশ্বাস করতেন ধর্মমুক্ত র‍্যাডিকাল মানবতাবাদী একেশ্বরবাদে যেই জাত-বর্ণ-গোত্র-লিঙ্গ নির্বিশেষে সব মানুষ ঈশ্বরের সৃষ্টি হিসেবে সমান। ১৭৮৯ সালের ১৮ মে তিনি সংসদে প্রথম বক্তৃতা প্রদান করেন এবং ১৭৯১-এর ৩০ সেপ্টেম্বরের মধ্যে অন্তত ৫০০ বার সংসদে তার মতামত ব্যক্ত করেন। তিনি সংবিধান সভার সদস্য ছিলেন। ১৭৯১ এর জুন থেকে আগস্ট ১৭৯২ পর্যন্ত তিনি জ্যাকোবিন ক্লাবে বক্তৃতা দেন ১০০ বার। তিনি ফ্রান্সকে যুদ্ধের পথ হতে ফেরাতে পারেননি। ১৭৯৩ সালের ২৭ জুলাই তিনি গণনিরাপত্তা কমিটির সদস্য হিসেবে যোগ দেন এবং ১৭৯৪ সালের ২৮ জুন থেকে গণনিরাপত্তা কমিটির সভায় যোগদান বন্ধ করে দেন। ২৭ জুলাই তার বিরোধীগোষ্ঠী তার বক্তৃতায় বাঁধা দেয়। বিশৃঙ্খলার ভেতরেই তাকে গ্রেপ্তারের আদেশ পাস হয়ে যায়।২৮ জুলাই ১৭৯৪ তাকে গিলোটিনে পাঠানো হয় প্রফুল্ল কুমার চক্রবর্তী; ফরাসি বিপ্লব; পশ্চিমবঙ্গ রাজ্য পুস্তক পর্ষদ, জানুয়ারি, ২০০০; পৃষ্ঠা-৪১৮-৪১৯। Bienvenu, Richard, ed. The ninth of Thermidor: the fall of Robespierre (Oxford University Press, 1968) Carr, John. (১৯৭২)। Robespierre: the force of circumstance। New York: St. Martin’s Press.।  Cobban, Alfred. "The Fundamental Ideas of Robespierre," English Historical Review Vol. 63, No. 246 (January 1948), pp. 29–51 JSTOR Cobban, Alfred. "The Political Ideas of Maximilien Robespierre during the Period of the Convention," English Historical Review Vol. 61, No. 239 (January 1946), pp. 45–80 in JSTOR উইকিমিডিয়া কমন্সে ম্যাক্সিমিলিয়েন দ্য রোবসপিয়ের সংক্রান্ত মিডিয়া রয়েছে। ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: Author:Maximilien Robespierre উইকিউক্তিতে Maximilien Robespierre সম্পর্কিত উক্তির সংকলন রয়েছে। ইন্টারনেট আর্কাইভে ম্যাক্সিমিলিয়েন দ্য রোবসপিয়ের কর্তৃক কাজ বা সম্পর্কে তথ্য An Introduction to the French Revolution and a Brief History of France (34 videos) The Thermidorian Reaction (Part 1/2) 25. The Armies of the Revolution and Dumoriez's Betrayal La Révolution française (film) by Richard T. Heffron (1989 dramatisation reflecting the official narrative of the Bicentenary commemorations: The French Revolution – Part 2 – English subtitles টেমপ্লেট:French Revolution navbox
অ্যালকেন

জৈব রসায়নে, অ্যালকেন বা প্যারাফিন (একটি ঐতিহাসিক নাম যার আরও অর্থ আছে) হলো সম্পৃক্ত হাইড্রোকার্বন। এদেরকে প্যরাফিন বলা হয় কারণ এরা সাধারণত বিক্রিয়ায় অংশগ্রহণ করে না। এরা অনেকটা নিষ্ক্রিয়। অ্যালকেনে সাধারণত শক্তিশালী সিগমা বন্ধন বিদ্যমান থাকে। অ্যালকেন শুধুমাত্র হাইড্রোজেন এবং কার্বন পরমাণূ দ্বারা গঠিত যারা একক বন্ধনে আবদ্ধ থাকে। অ্যালকেনের (কার্যত যা সর্বদাই চক্রবিহীন) সাধারণ রাসায়নিক সংকেত হলো CnH2n+2। অ্যালকেনসমূহ জৈব যৌগের একটি সমগোত্রীয় শ্রেণির অন্তর্ভুক্ত যাতে প্রতিটি সদস্যের আণবিক ভরের পার্থক্য হয় ১৪.০৩ একক (একটি মিথ্যানিডাইল গ্রুপ (—CH2—) এর ভর; একটি কার্বন পরমাণু, ১২.০১ একক এবং দুইটি হাইড্রোজেন পরমাণু, প্রতিটি প্রায় ১.০১ একক)। অ্যালকেনের বাণিজ্যিক উৎস প্রধানত দুইটি: অপরিশোধিত তেল এবং প্রাকৃতিক গ্যাস। পরীক্ষাগারে সাধারণত কার্বক্সিলিক এসিড-এর সোডিয়াম লবণ-এর সাথে সোডালাইম মিশ্রণকে তীব্রভাবে উত্তপ্ত করলে অ্যালকেন উৎপন্ন হয়। এখানে সোডালাইমের তীব্র ক্ষার সোডিয়াম হাইড্রোক্সাইড কার্বক্সিলিক এসিডের সোডিয়াম লবণের অণু থেকে কার্বন ডাই অক্সাইড-কে সোডিয়াম কার্বনেট হিসেবে অপসারণ করে অর্থাৎ ডিকার্বক্সিলেসন ঘটিয়ে অ্যালকেন উৎপন্ন করে। R—COONa+NaOH(CaO)→R—H+Na 2CO 3(CaO) [গাড় কস্টিক সোডা (NaOH) দ্রবনে চুন (Cao) উত্তমরূপে মিশিয়ে উত্তাপের সাহায্যে মিশ্রণ থেকে পানি অপসারণ করে প্রাপ্ত সোডালাইম প্রধানত কস্টিক সোডার কাজ করে। সোডালাইম স্বচ্ছিদ্র, সহজে গলে না। তাই কাচ পাত্রে জমাট বাঁধে না এবং উৎপন্ন গ্যাস সহজেই বের হতে পারে।] শিল্প ক্ষেত্রে কার্বন মনোক্সাইড ও হাইড্রোজেন-এর মিশ্রণ ৩০০ ডিগ্রী সেলসিয়াস তাপামাত্রায় উত্তপ্ত নিকেল চূর্ণের ওপর দিয়ে চালনা করলে মিথেন উৎপন্ন হয়। কার্বন মনোক্সাইড এবং স্টিম অর্থাৎ জলীয় বাষ্পকে ২৫০-২৭০ ডিগ্রী সেলসিয়াস তাপমাত্রায় নিকেল কার্বনেট প্রভাবকের উপর দিয়ে চালনা করে মিথেনের শিল্পোৎপাদন করা হয়। CO+3H 2→CH 4+H 2O CH2=CH2+H2=CH3-CH3 "Alkane - Definition and More from the Free Merriam-Webster Dictionary"। merriam-webster.com। সংগ্রহের তারিখ ৩ অক্টোবর ২০১৪।  Arora, A. (২০০৬)। Hydrocarbons (Alkanes, Alkenes And Alkynes)। Discovery Publishing House Pvt. Limited। আইএসবিএন 9788183561426।
বাংলাদেশের স্টক এক্সচেঞ্জ (দ্ব্যর্থতা নিরসন)

বাংলাদেশ স্টক এক্সচেঞ্জ এর জন্য প্রযোজ্য হতে পারেঃ ঢাকা স্টক এক্সচেঞ্জ (১৯৫২ সালে প্রতিষ্ঠিত) চট্টগ্রাম স্টক এক্সচেঞ্জ এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
চন্দ্রভাগা নদী

চন্দ্রভাগা নদী বা চেনাব নদী (গুরুমুখী: ਚਨਾਬ, چناب, উর্দু: درياۓ چناب‎‎, হিন্দি: चनाब, (/tʃəˈnɑːb/, canāb) ভারত এবং পাকিস্তানের একটি প্রধান নদী। হিমালয়ের উপরিভাগে ভারতের হিমাচল প্রদেশের লাহাউল জেলায় এই নদীর উৎপত্তি হয়। পরবর্তীতে এটি ভারতের জম্মু ও কাশ্মীর হয়ে পাকিস্তানের পাঞ্জাব প্রদেশের সমতল ভূমির ওপর দিয়ে প্রবাহিত হয়। সিন্ধু জল চুক্তি অনুযায়ী চন্দ্রভাগা নদীর জল পাকিস্তানের জন্য বরাদ্দ করা হয়। হিমাচল প্রদেশের বারা লাচলা পাস ৩২°৪৪′ উত্তর ৭৭°২৬′ পূর্ব﻿ / ﻿৩২.৭৩৩° উত্তর ৭৭.৪৩৩° পূর্ব﻿ / 32.733; 77.433 থেকে তুষার গলনের মধ্য দিয়ে চন্দ্রভাগা নদীর প্রবাহের শুরু হয়। বারা লাচলা পাসের দক্ষিণ দিক দিয়ে যে প্রবাহ যায় তা চন্দ্র নদী নামে পরিচিত এবং পাসের উত্তর দিকের প্রবাহ ভাগা নদী নামে প্রবাহিত হয়। "Gauging Station - Data Summary"। ORNL। ৪ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৫।  "River Chenab" (পিডিএফ)। ২০০৭-০৯-২৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৭-০৬-১৭।  "Indus Waters Treaty"। The World Bank। ২০১৬-১২-১৬ তারিখে মূল থেকে আর্কাইভ করা। সংগ্রহের তারিখ ২০০৭-০৬-১৭।  উইকিমিডিয়া কমন্সে চন্দ্রভাগা নদী সংক্রান্ত মিডিয়া রয়েছে।
মিশরীয় সামরিক বাহিনী

মিশরীয় সশস্ত্র বাহিনী হল মিশরের সামরিক বাহিনী, যা আফ্রিকা মহাদেশের বৃহত্তম আধুনিক সশস্ত্রবাহিনী। মিশরীয় সেনাবাহিনী, নৌবাহিনী, বিমান বাহিনী এবং এয়ার ডিফেন্স ফোর্স এই বাহিনীর অন্তর্গত। মিশরের সশস্ত্রবাহিনী ১৯২২ সালে প্রতিষ্ঠিত হয়েছিল। মিশরীয় সংবিধান অনুযায়ী, মিশরীয় সশস্ত্র বাহিনীর কমান্ডার বা জরুরি সময়ে গঠিত বাহিনীর কমান্ড এবং মিশরীয় সশস্ত্র বাহিনীর সর্বোচ্চ প্রধান প্রেসিডেন্টের নেতৃত্বে সুপ্রিম কাউন্সিল দ্বারা নির্বাচিত হবেন।
বহনযোগ্য মিডিয়া প্লেয়ার

বহনযোগ্য মিডিয়া প্লেয়ার (পিএমপি), মোবাইল ডিজিটাল মিডিয়া প্লেয়ার (এম-ডিএমপি) বা ডিজিটাল অডিও প্লেয়ার (ডিএপি) হল একটি বহনযোগ্য ডিজিটাল ভোক্তা ইলেক্ট্রনিক যন্ত্র যা ডিজিটাল মিডিয়া (অডিও, ছবি এবং ভিডিও) সংরক্ষণ করতে এবং চালাতে পারে। ডাটাগুলো সাধারণত একটি সিডি/ডিভিডি, ফ্ল্যাশ মেমোরি, মাইক্রোড্রাইভ বা হার্ডড্রাইভে জমা থাকে। বিপরীত দিকে, এনালগ বহনযোগ্য অডিও প্লেয়ারগুলো ডিজিটাল নয় এমন মিডিয়াগুলো চালাতে ব্যবহৃত হয় যেমন ক্যাসেট টেপ বা রেকর্ড ইত্যাদি। মোবাইল ডিজিটাল অডিও প্লেয়ারগুলো প্রায়শই বাজারজাত করা হয় "বহনযোগ্য এমপি৩ প্লেয়ার" হিসেবে, যদিও এগুলো অন্যান্য ফাইল ফরমেট ও মিডিয়া সমর্থন করে। অন্যান্য ধরনের ইলেক্ট্রনিক যন্ত্রাংশ যেমন মোবাইল ফোন, স্মার্টফোন, ট্যাবলেট এবং মাঝে মাঝে ডিজিটাল ক্যামেরা ডিজিটাল মিডিয়া প্লেয়ারের মত কাজ করতে পারে যদিও সেগুলোতে মিডিয়া চালানোর কাজটি প্রাথমিক নয় তবুও এই সক্ষমতার জন্য এদেরকে মিডিয়া প্লেয়ার বলে ডাকা হয়। যদিও বর্তমানে বেশিরভাগ ফ্ল্যাশ মেমোরি ভিত্তিক এবং হার্ড ড্রাইভ ভিত্তিক মিডিয়া প্লেয়ারগুলো উৎপাদনতালিকায় নেই, তবুও কিন্তু কিছু যেমন অ্যাপল আইপড এবং সনি ওয়াকম্যান ইত্যাদি এখনো প্রস্তুত করা হয়। আবার বহনযোগ্য সিডি/ডিভিডি প্লেয়ারগুলো এখনো সারা পৃথিবীতে বিভিন্ন ব্র্যান্ড কর্তৃক প্রস্তুত করা হয়। এই নিবন্ধে বহনযোগ্য যন্ত্রাংশ যাদের মূল কাজ হল মিডিয়া চালানো তাদের উপর আলোকপাত করা হয়েছে। বহনযোগ্য মিডিয়া প্লেয়ারের তুলনা ইন্টারনেট রেডিও যন্ত্র মিডিয়া স্থানান্তর প্রটোকল এমপি৪ প্লেয়ার বহনযোগ্য ডিভিডি প্লেয়ার ইউএসবি মাস স্টোরেজ ডিভাইস ক্লাস ডিজিটাল মিডিয়া প্লেয়ার (টিভির ক্ষেত্রে) ডিজিটাল ভিডিও রেকর্ডার ওয়াকম্যান কির্ক মিক্সটেপ Mobile Digital Media Player (M-DMP) - DLNA Device Classes [১] ওয়েব্যাক মেশিনে আর্কাইভকৃত ১৯ জানুয়ারি ২০১৬ তারিখে What are the differences in DLNA device classes? "Words to Avoid (or Use with Care) Because They Are Loaded or Confusing"। গ্নু। Free Software Foundation, Inc.। ৩ জুন ২০১৩ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৩। Most support the patented MP3 codec, but not all. To call such players “MP3 players” is not only confusing,... We suggest the terms “digital audio player,” or simply “audio player” if context permits.  The Difference Between an iPod and a MP3 Player ওয়েব্যাক মেশিনে আর্কাইভকৃত ৮ অক্টোবর ২০১১ তারিখে. Webopedia.com. Retrieved on 2013-08-16. Yu, Emily। "PMP needs to merge with cellphone, says Smartwork exec"। EE Times Asia। ২৩ এপ্রিল ২০০৮ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৫।  উইকিমিডিয়া কমন্সে বহনযোগ্য মিডিয়া প্লেয়ার সংক্রান্ত মিডিয়া রয়েছে। Collecting MP3 Portables – Part I, Part II and Part III - Richard Menta's three-part article covers the first digital audio players on the market with pictures of each player. টেমপ্লেট:মিডিয়া প্লেয়ার (এ্যাপ্লিকেশন সফটওয়্যার)
রোমান ক্যাথলিকদের তালিকা

এটি রোমান ক্যাথলিকদের তালিকার একটি বিবিধ তথ্যসম্বলিত পঞ্জি। আমেরিকান ক্যাথলিকদের তালিকা চীনা রোমান ক্যাথলিকদের তালিকা ক্যাথলিক লেখকদের তালিকা - ক্যাথলিক লেখক, সম্পাদক, এবং টেলভিশন, চলচ্চিত্র এবং চিত্রনাট্যকারদের জন্য ইংরেজ সংস্কারে ক্যাথলিক শহীদদের তালিকা ক্যাথলিক দার্শনিক এবং ধর্মতত্ত্ববিদদের তালিকা ক্যাথলিক পুরোহিতদের তালিকা ক্যাথলিক বিজ্ঞানীদের তালিকা ভারতে রোমান ক্যাথলিক ধর্মপ্রচারকদের তালিকা
জেপিইজি

কম্পিউটার জগতে, জেপিইজি (/ˈdʒeɪpɛɡ/ JAY-peg) (সবচেয়ে বেশি পরিচিত .জেপিজি অথবা .জেপিইজি ফাইল এক্সটেনশন হিসেবে) হল একটি বহুল ব্যবহৃত ডিজিটাল ছবি সংক্ষেপণের পদ্ধতি (লজি সংক্ষেপণ) বিশেষত ডিজিটাল ফটোগ্রাফির সময় উৎপাদিত ছবিসমূহ। সংক্ষেপণের মাত্রা নির্ধারণ করে দেয়া যায়, এতে ছবি বিনিময়ের সময় আসল সংরক্ষিত ছবির আকার এবং বিনিময় জন্য নির্বাচিত ছবির আকারে পার্থক্য করার সুবিধা পাওয়া যায়। জেপিইজি সাধারণত ১০:১ মাত্রায় সংক্ষেপণ করে যাতে সামান্য পরিমাণ ছবির মানের ক্ষতি হয়। জেপিইজি সংক্ষেপণ পদ্ধতি কিছু ফাইল ফরমেটে দেখা যায় যেমন জেপিইজি/ইক্সিপ একটি বহুল ব্যবহৃত ছবির ফরমেট যা ডিজিটাল ক্যামেরা এবং অন্যান্য ফটোগ্রাফিক যন্ত্রাংশে দেখা যায়। জেপিইজি/জেএফআইএফ এটি ডব্লিউডব্লিউডব্লিউ বা ওয়াল্ড ওয়াইড ওয়েবে বহুল ব্যবহৃত ছবি সংরক্ষণ এবং বিনিময়ের ফাইল ফরমেট। এইসব ফাইল ফরমেটগুলো প্রায়শই বিভেদ্য নয় এবং খুব সাধারণভাবে জেপ্যাগ বা জেপিইজি নামে পরিচিত। জয়েন্ট ফটোগ্রাফিক এক্সপার্ট গ্রুপ (জেপিইজি) এটি প্রস্তুত এবং মান নির্ধারন করে। জেপিইজির জন্য এমআইএমই মিডিয়া টাইপ হল ইমেজ/জেপ্যাগ (বর্ণীত আছে আরএফসি ১৩৪১), পুরাতন ইন্টারনেট এক্সপ্লোরার ভার্সন ছাড়া যা আপলোডের সময় জেপিইজি ছবির একটি এমআইএমই প্রকার ইমেজ/পিজেপ্যাগ প্রদান করে। জেপিইজি/জেএফআইএফ ৬৫৫৩৫×৬৫৫৩৫ পিক্সেল আকারের ছবি সমর্থন করে যা প্রায় এক থেকে চার গিগাপিক্সেল (১০০০ মেগাপিক্সেল) টেমপ্লেট:Commons বিষয়শ্রেণী গ্রাফিক্স ফাইল ফরমেটের তুলনা ফাইল এক্সটেনশন গ্রাফিক্স সম্পাদনা প্রোগ্রাম ছবি সংক্ষেপণ ছবি ফাইল ফরমেট মোশন জেপিইজি পিজিএফ পিএনজি ওয়েবপি "Definition of "JPEG""। Collins English Dictionary। সংগ্রহের তারিখ ২৩ মে ২০১৩।  MIME Type Detection in Internet Explorer: Uploaded MIME Types (msdn.microsoft.com) JPEG File Layout and Format JPEG Standard (JPEG ISO/IEC 10918-1 ITU-T Recommendation T.81) at W3.org Official Joint Photographic Experts Group site JFIF File Format at W3.org JPEG viewer in 250 lines of easy to understand python code Wotsit.org's entry on the JPEG format Example images over the full range of quantization levels from 1 to 100 at visengi.com Public domain JPEG compressor in a single C++ source file, along with a matching decompressor at code.google.com Example of .JPG file decoding Jpeg Decoder Open Source Code , Copyright (C) 1995–1997, Thomas G. Lane. JPEG compression and decompression on GPU. টেমপ্লেট:সংক্ষেপণ ফরমেট টেমপ্লেট:গ্রাফিক্স ফাইল ফরমেট
ওসমান গণি (ক্রিকেটার)

ওসমান গণি (পশতু: غني عثمان; জন্ম: ২০ নভেম্বর, ১৯৯৬) আফগানিস্তানের উদীয়মান ক্রিকেটার। আফগানিস্তান ক্রিকেট দলে খেলছেন তিনি। দলের অন্যতম সদস্য ওসমান মূলতঃ ডানহাতি উদ্বোধনী ব্যাটসম্যান। এরপূর্বে ২০১৩ সালে অনূর্ধ্ব-১৯ দলে প্রতিনিধিত্ব করেন। ২০১৪ সালের এসিসি প্রিমিয়ার লীগে তার অভিষেক ঘটে। ১ মে, ২০১৪ তারিখে কুয়ালালামপুরের বেউয়েমাস ওভালে হংকংয়ের বিপক্ষে অনুষ্ঠিত খেলায় তিনি ২৭ রানে একটিমাত্র উইকেট লাভ করেন। পাশাপাশি ব্যাটিংয়ে নেমে ৬৮ বলে ৭০ রান সংগ্রহ করেন। ঐ ইনিংসে তিনি ৬টি চার ও ৪টি ছক্কা হাঁকান। পরের খেলায় সংযুক্ত আরব আমিরাতের বিপক্ষে ৫৫ রান তোলেন। ৪৫.৬০ গড়ে ২২৮ রান সংগ্রহ করে প্রতিযোগিতার শীর্ষ রান সংগ্রহকারী হন। ২০১৪ সালে জিম্বাবুয়ে সফরে বুলাওয়ে অ্যাথলেটিক ক্লাবে অনুষ্ঠিত খেলায় জিম্বাবুয়ে এ-দলের বিপক্ষে ছয়টি চার ও তিনটি ছক্কায় ৭৯ রান তুলে দলকে ১৬ রানের জয় এনে দেন। ২০ জুলাই, ২০১৪ তারিখে কুইন্স স্পোর্টস ক্লাবে অনুষ্ঠিত দ্বিতীয় একদিনের আন্তর্জাতিকে ওসমান আফগানিস্তানের ব্যাটিং মেরুদণ্ড রক্ষা করেন। ১৪৩ বলে তিনি ১১৮ রান তুলে অভিষেক ওডিআই সেঞ্চুরিসহ গুলবাদিন নায়েবের সাথে যৌথভাবে সর্বোচ্চ রান সংগ্রাহক হন। পরবর্তী সর্বোচ্চ রান ছিল মাত্র ২৩ যা গুলবাদিন নায়েব করেন। কিন্তু সিকান্দার রাজা বাটের ১৪১ রানের সুবাদে জিম্বাবুয়ে দল ৮ উইকেটে জয়লাভ করে ও চার-খেলার সিরিজে ২-০ ব্যবধানে এগিয়ে যায়। আফগানিস্তান ক্রিকেট বোর্ড কর্তৃপক্ষ কর্তৃক ২৯ ডিসেম্বর, ২০১৪ তারিখে প্রকাশিত ২০১৫ সালের ক্রিকেট বিশ্বকাপের জন্য ওসমান গণিসহ ১৫-সদস্যের চূড়ান্ত তালিকা প্রকাশ করে। All-round Afghanistan cruise to title win Ghani, Sharafuddin help Afghanistan to close win Zimbabwe v Afghanistan, 2nd ODI, Bulawayo, Raza century sets up huge Zimbabwe win, July 20, 2014, ESPNcricinfo, retrieved: 21 July, 2014 ""Zazai, Ghani in Afghanistan World Cup Squad""। সংগ্রহের তারিখ ২৯ ডিসেম্বর ২০১৪।  ২০১৫ ক্রিকেট বিশ্বকাপ দলসমূহ আফগানিস্তান জাতীয় ক্রিকেট দল ২০১৪ আফগানিস্তান ক্রিকেট দলের জিম্বাবুয়ে সফর Usman Ghani on cricketarchive Usman Ghani on cricinfo
উত্তর গোলার্ধ

উত্তর গোলার্ধ হল নিরক্ষরেখার উত্তর দিকে অবস্থিত পৃথিবীর অর্ধাংশ। পৃথিবীর অক্ষীয় ঢালের কারণে উত্তর গোলার্ধে শীতকাল সূর্যের দক্ষিণায়ন (সাধারণত ২১ ডিসেম্বর) হতে মার্চের মহাবিষুব (সাধারণত ২০ মার্চ) পর্যন্ত স্থায়ী হয়। আর গ্রীষ্মকাল সূর্যের উত্তরায়ণ (সাধারণত ২১ জুন) হতে জলবিষুব (সাধারণত ২৩ সেপ্টেম্বর) পর্যন্ত স্থায়ী হয়। দক্ষিণ গোলার্ধে অবস্থিত বিদেশী শাসিত অঞ্চলগুলো ব্যতীত সমগ্র ইউরোপ মহাদেশ। সমগ্র উত্তর আমেরিকা, মধ্য আমেরিকা এবং ক্যারিবিয়ান (বিদেশী শাসিত অঞ্চলগুলো ব্যতীত)। পূর্ব তিমুর এবং ইন্দোনেশিয়ার দক্ষিণ গোলার্ধের অংশ ব্যতীত এশিয়া মহাদেশের অধিকাংশ। আফ্রিকা মহাদেশের দুইতৃতীয়াংশ। দক্ষিণ আমেরিকার এক-দশমাংশ। উত্তর মেরু দক্ষিণ মেরু দক্ষিণ গোলার্ধ "Report of the IAU Working Group on cartographic coordinates and rotational elements: 2009" (পিডিএফ)। ১৭ ফেব্রুয়ারি ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ জানুয়ারি ২০১৫।
দক্ষিণ গোলার্ধ

দক্ষিণ গোলার্ধ হল নিরক্ষরেখা দক্ষিণ দিকে অবস্থিত পৃথিবীর অর্ধাংশ। দক্ষিণ গোলার্ধে পৃথিবীর ৫টি মহাদেশ সম্পূর্ণ বা আংশিকভাবে অবস্থিত। (এন্টার্কটিকা, অস্ট্রেলিয়া, দক্ষিণ আমেরিকার নয়-দশমাংশ, আফ্রিকার দক্ষিণভাগের একাংশ, এবং এশিয়ার কিছু দক্ষিণাঞ্চলীয় দ্বীপ, চারটি মহাসাগর (ভারত, দক্ষিণ আটলান্টিক, দক্ষিণ মহাসাগর, এবং দক্ষিণ প্রশান্ত) এবং ওশেনিয়ার অধিকাংশ। এশিয়া মহাদেশের কিছু মহাদেশীয় দ্বীপও দক্ষিণ গোলার্ধের অন্তর্ভুক্ত। পৃথিবীর অক্ষীয় ঢালের কারণে দক্ষিণ গোলার্ধে ডিসেম্বর হতে মার্চ মাস পর্যন্ত গ্রীষ্মকাল এবং জুন হতে সেপ্টেম্বর মাস পর্যন্ত শীতকাল বিরাজ করে। সাধারণত সেপ্টেম্বরের ২২ বা ২৩ তারিখে এখানে মহাবিষুব এবং মার্চের ২০ বা ২১ তারিখে শারদীয় বিষুব হয়। আফ্রিকা (প্রায় একতৃতীয়াংশ) এন্টার্কটিকা এশিয়া (একেবারে দক্ষিণাঞ্চলীয় দ্বীপসমূহের মধ্যে পূর্ব তিমুর, ইন্দোনেশিয়ার অধিকাংশ, এবং মালদ্বীপের কিছু ক্ষুদ্র দ্বীপ। অস্ট্রেলিয়া (সম্পূর্ণ মূল ভূখণ্ড দক্ষিণ গোলার্ধে) দক্ষিণ আমেরিকা (অধিকাংশ, পূর্বে আমাজন নদী মুখের দক্ষিণভাগ এবং পশ্চিমে কুইটো) "Hemisphere Map"। WorldAtlas। সংগ্রহের তারিখ ১৩ জুন ২০১৪।
সুলতান বিন বাজাদ আল উতাইবি

সুলতান বিন বাজাদ বিন হামিদ আল উতাইবি (আরবি: سلطان بن بجاد بن حميد العتيبي) ছিলেন সৌদি আরবের সাবেক ইখওয়ান যোদ্ধাদলের নেতা। ১৯১০ থেকে ১৯২৭ সালের মধ্যে তার সেনাদল রাজা আবদুল আজিজ ইবনে সৌদকে সামরিক সহায়তা দেয়। সহকর্মী ও বন্ধু ফয়সাল আল দাউয়িশের সাথে তিনি ইখওয়ান সদস্যদের নিয়ে আল হাসা, হাইল, আল বাহা, জিজান, আসির, মক্কা ও জেদ্দায় সামরিক অভিযানের নেতৃত্ব দেন। নিরক্ষর হলেও তিনি ধার্মিক ছিলেন। রাজার শত্রুদের বিরুদ্ধে তিনি লড়াই করেছেন। হেজাজ বিজয়ের পর ইবনে সৌদ ও কিছু ইখওয়ান নেতারা রক্তাক্ত সংঘর্ষের দিকে এগোন। এর কারণ ছিল ইবনে সৌদ আরব উপদ্বীপের বাইরে সামরিক অভিযানে অনিচ্ছুক ছিলেন এবং আধুনিক রাষ্ট্র স্থাপনে সচেষ্ট হয়েছিলেন। আল উতাইবি ও তার সহযোগীরা একে পাপ মনে করতেন এবং ইবনে সৌদ ও ব্রিটিশদের মধ্যে হওয়া সমঝোতাকে চ্যালেঞ্জ করেন। তিনি ইবনে সৌদের বিরুদ্ধে বিদ্রোহে যোগ দেন। এমনকি সাবিলার যুদ্ধে বিদ্রোহী ইখওয়ানের পরাজয় হওয়ার পরও তিনি বিরোধিতা করে গেছেন। সুলতান বিন বাজাদকে ১৯৩১ সালে আল আরতাউয়িয়ায় হত্যা করা হয়।
নাসির জামাল

নাসির জামাল আহমদজাই (পশতু: نصیر جمال; জন্ম: ২১ ডিসেম্বর, ১৯৯৩) আফগানিস্তানের উদীয়মান ক্রিকেটার। আফগানিস্তান ক্রিকেট দলের অন্যতম সদস্য নাসির জামাল। দলে তিনি মূলতঃ ডানহাতি ব্যাটসম্যান। পাশাপাশি দলের প্রয়োজনে লেগ ব্রেক গুগলি বোলিংয়ে পারদর্শী তিনি। এরপূর্বে আফগানিস্তানের অনূর্ধ্ব-১৯ দলে খেলেছেন। ২২ জুলাই, ২০১৪ তারিখে জিম্বাবুয়ে সফরে স্বাগতিক জিম্বাবুয়ে ক্রিকেট দলের বিপক্ষে তার একদিনের আন্তর্জাতিকে অভিষেক ঘটে। ২০.১ ওভারে ১১২/৩ হবার পর ৪র্থ উইকেটে নাসির জামিল ও সামিউল্লাহ শেনওয়ারিকে সাথে নিয়ে ১৪ ওভারে আরও ৫৪-রানের জুটি গড়েন। খেলায় তিনি ৪৯ বলে মূল্যবান ২৮ রান সংগ্রহ করে আউট হন ও দলকে ২ উইকেটের জয় এনে দেন। এরপর জিম্বাবুয়ে এ-দলের বিপক্ষে ২-৫ আগস্ট, ২০১৪ তারিখে অনুষ্ঠিত ২য় প্রথম-শ্রেণীর ক্রিকেট খেলায় আফগানিস্তানের এ-দলের পক্ষে আব্দুল্লাহ আদিল, মোহাম্মদ মুজতবা, নাসির জামাল ও শরফুদ্দিন আশরাফের সাথে তারও প্রথম-শ্রেণীর ক্রিকেটে অভিষেক ঘটে। আফগানিস্তান ক্রিকেট বোর্ড কর্তৃপক্ষ কর্তৃক ২৯ ডিসেম্বর, ২০১৪ তারিখে প্রকাশিত ২০১৫ সালের ক্রিকেট বিশ্বকাপের জন্য নাসির জামালসহ ১৫-সদস্যের চূড়ান্ত তালিকা প্রকাশ করে। "Afghanistan in Zimbabwe ODI Series, 3rd ODI: Zimbabwe v Afghanistan at Bulawayo, Jul 22, 2014"। ESPN Cricinfo। সংগ্রহের তারিখ ৯ আগস্ট ২০১৪।  "Afghanistan keep series alive with team performance, 3rd ODI: Zimbabwe v Afghanistan at Bulawayo, Jul 22, 2014"। ESPN Cricinfo। সংগ্রহের তারিখ ৩০ জানুয়ারি ২০১৫।  ""Zazai, Ghani in Afghanistan World Cup Squad""। সংগ্রহের তারিখ ২৯ ডিসেম্বর ২০১৪।  ওসমান গণি ২০১৫ ক্রিকেট বিশ্বকাপ দলসমূহ আফগানিস্তান জাতীয় ক্রিকেট দল ২০১৪ আফগানিস্তান ক্রিকেট দলের জিম্বাবুয়ে সফর ইএসপিএনক্রিকইনফোতে নাসির জামাল (ইংরেজি)